open-index/open-wikipedia-markdown huggingface dataset:
Dolisie

**Dolisie** eli **Loubomo** on kaupunki Kongon tasavallassa Niarijoen laaksossa.

Kaupunki sijaitsee noin 110 km koilliseen Pointe-Noiresta ja on tärkeä liikenteen risteyskohta. Vuonna 2005 siellä asui 106&nbsp;300 asukasta.

Kaupunki on myös kulta- ja lyijykaivosten sekä nahka-, sisal- ja karjakaupan keskus. Lisäksi kaupungissa on pientä puuteollisuutta, joka tuottaa sahattua puutavaraa sekä puuvaneria.

## Historia
Dolisie on nimetty tutkimusmatkailija Pierre Savorgnan de Brazzan kumppanin Albert Dolisien mukaan. Kaupungin toinen nimi, Lubomo, tulee kongon kielestä. Alun perin Dolisie sijaitsi kongoihin kuuluvan kunji-heimon alueella.

Dolisiessa asui hädin tuskin tuhat asukasta vuonna 1950. Vuonna 1962 gabonilainen kaivosyhtiö COMILOG (Compagnie minière de l'Ogooué) rakensi Dolisien kohdalla Kongon rautatiehen liittyvän sivuradan mangaanin kuljetusta varten Etelä-Gaboniin. Rautatie piristi Dolisien seudun taloudellista elämää ja kaupunki alkoi kasvaa voimakkaasti. Siellä oli 20&nbsp;000 asukasta 1962, 30&nbsp;000 vuonna 1974 ja 50&nbsp;000 vuonna 1980.

Vuonna 1986 Gabonin rautatie ulottui Francevilleen saakka ja mineraalien kuljetus Dolisien reittiä päättyi ja paljon dolisielaisia muutti työn perässä Pointe-Noireen.

## Sijainti ja liikenneyhteydet
Dolisie sijaitsee Mayombe-viidakon tuntumassa. Ilmastoltaan se on suotuisampi kuin muut alueet Kongossa. Siellä ei ole niin kosteaa ja kuumaa kuin muualla.

Kaupungista on rautatieyhteydet itään, pohjoiseen ja länteen. Valtatie (*Route Nationale № 1*) kulkee sen läpi. Etäisyys Brazzavilleen on 378 km ja Pointe-Noireen 208 km.

Dolisie on Kongosta pohjoiseen Gaboniin ja Kameruniin johtavien moottoriteiden eteläinen päätepiste. Kaupungin lähellä sijaitsee myös maan pääkaupungista Brazzavillestä Atlantin rannikolle Pointe-Noireen johtavan rautatien risteys, josta erkanee ratayhteys pohjoiseen kohti Gabonia. Kaupungissa on myös lentokenttä.

## Lähteet
* Jean-Claude Klotchkoff & Christian d'Alayer: *Le Congo aujourd'hui*. Paris, 2003.
### Viitteet
Steve Moneghetti

**Stephen ”Steve” Moneghetti** (s. 26. syyskuuta 1962 Ballarat, Victoria) on australialainen kestävyysjuoksija.

Olympialaisten maratonille Moneghetti osallistui neljä kertaa ja hänen sijoituksensa olivat viides Soulin olympialaisissa 1988, 48:s Barcelonassa 1992, seitsemäs Atlantassa 1996 ja kymmenes Sydneyssä 2000. MM-kilpailuissa hän sijoittui maratonilla neljänneksi Rooman MM-kilpailuissa 1987, yhdenneksitoista Tokiossa 1991, kahdeksanneksi Göteborgissa 1995, pronssille Ateenassa 1997 ja sijalle 29. Sevillassa 1999. Kansainyhteisön kisoissa Moneghetti voitti maratonilla kultaa 1994, hopeaa 1990 ja 1986 elämänsä ensimmäisellä maratonilla pronssia. Vuoden 1986 kansainyhteisön kisoissa hän sijoittui lisäksi 10 000 metrin juoksussa viidenneksi ja vuoden 1998 kisoissa samalla matkalla kolmanneksi. Maastojuoksun MM-kisoissa hän sijoittui parhaimmillaan neljänneksi pitkällä matkalla vuonna 1989. Puolimaratonin MM-kilpailuissa hän sijoittui hopealle vuonna 1993.

Arvokisojen ulkopuolella Moneghetti voitti vuonna 1990 Berliinin maratonin ajalla 2.08.16. Vuonna 1994 hän voitti Tokion maratonin. Melbournessa 2006 järjestetyissä Kansainyhteisön kisoissa Moneghetti toimi kisakylän pormestarina.

## Lähteet

## Aiheesta muualla
*
DB Schenker

**DB Schenker** oli Saksan valtion omistamaan Deutsche Bahniin (DB) kuuluva tavarankuljetus- ja logistiikkayhtiöryhmä. Se toimi 130 maassa ja sillä on 2&nbsp;000 toimipistettä ympäri maailmaa. DB Schenkerin palveluksessa oli vuoden 2016 lopulla 68&nbsp;388 työntekijää. Sen liikevaihto oli vuonna 2016 15,1 mrd. euroa. DB Schenker hoitaa maa-, lento- ja merikuljetusten lisäksi varastointi- ja muita logistiikkapalveluja. Nykyisin DB Schenker toimii nimellä Schenker ja on DSV:n omistuksessa. 

## DB Schenker Suomessa
Suomessa DB Schenkerin tytäryhtiö Schenker Oy hoitaa kansainvälisiä lento-, meri- ja maakuljetuksia. Yhtiö kuljettaa paketteja, lavoja, osa- ja täyskuormia ja järjestää erikoiskuljetuksia. Lisäksi Schenker tekee Suomessa kotijakelua ja harjoittaa sopimuslogistiikkaa. 

Schenker osti 12.2.2012 Suomen Kiitoautot Oy:n, aiemmin Joensuun Kiitoautot Oy:n (Kiitolinjan) toiminnan Suomessa..

Kesäkuussa 2016 Kiitolinja sulautui DB Schenker -brändin alle.

Helmikuussa 2017 Schenker ilmoitti avaavansa noutopisteverkostonsa kaikille yrityksille.

Heinäkuussa 2021 yhtiö ilmoitti ostavansa koko Vähälä Yhtiöiden osakekannan. Vähälä Yhtiöt jatkoivat Schenker Oy:n tytäryhtiönä heinäkuuhun 2023 asti, jolloin Vähälä Yhtiöt fuusioitiin osaksi DB Schenkeriä. 

DSV A/S osti 30.4.2025 Schenker AG:n osakekannan muodostaen maailman johtavan toimijan kuljetus- ja logistiikka-alalla. Suomessa Schenker Oy:n toiminnot ovat yhdistyneet DSV-yhtiöihin 1.12.2025.

Joulukuusta 2025 alkaen Schenker toimii nimellä DSV Road Oy.

## Lähteet

## Aiheesta muualla

* DB Schenkerin kansainvälinen sivusto 
* DB Schenker Suomessa
* Kiitolinja, kopio vuodelta 2014 (Internet Archive)
* Rekkari 2017 , lehdessä on artikkeli Kiitolinjan historiasta.
Karyn Parsons

**Karyn Parsons** (s. 8. lokakuuta 1966 Los Angeles, Kalifornia) on yhdysvaltalainen näyttelijä, joka tunnetaan muun muassa roolistaan Hilary Banksina televisiosarjassa *[[Bel-Airin prinssi]]* vuosina 1990–1996. Hän on myös esiintynyt elokuvissa kuten *[[Class Act]]*, *[[Majuri Payne]]* ja *[[The Ladies Man (vuoden 2000 elokuva)|The Ladies Man]]*.

Parsons on ollut naimisissa näyttelijä Randy Brooksin kanssa vuosina 1987–1990), ja elokuvaohjaaja Alexandre Rockwellin kanssa vuodesta 2003 lähtien.

## Lähteet

## Aiheesta muualla
*
Pearl (rumpuvalmistaja)

**Pearl** on japanilainen rumpujen ja lyömäsoitinten valmistaja. Yhtymällä on yhteensä 620 työntekijää Japanin ja Taiwanin tuotantolaitoksissaan sekä Yhdysvaltain ja Englannin
yksiköissään.  

Pearlin perusti Katumi Yanagisawa Tokiossa keväällä 1946. Aluksi yhtiö valmisti nuottitelineitä. Toisen maailmansodan aikana Japanissakin virinnyt jazzin harrastus oli yrityksen perustamisen taustalla. Tasaisesti kasvava yritys pääsi osalliseksi 60-luvun rockhuumasta. Jo vuosikymmenten välissä Pearl jakoi tuotantonsa kotimaan ja Taiwanin yksiköihin. 

Taiwanin laitoksilla työskentelee nykyisin lähes puolet yrityksen työntekijöistä. Vaikka tuotanto on pääosin siirretty Taiwaniin, Pearl pyrkii kaikin keinoin välttämään kuvaa halpatuotannosta. Tärkeimmän raaka-aineet ja työnjohto ovat tiukasti japanilaisia.

Pearl on vuonna 2007 lanseerannut ensimmäiset Kiinassa valmistetut rumpunsa, Vision-series.

## Nykyiset sarjat
* Masterworks
* Reference Pure
* Reference
* Masters Maple Reserve
* Masters Maple Gum
* Masters Maple Complete
* Session Studio Select
* Crystal Beat
* Decade Maple
* Export (uudistettu versio, 2013)
* Midtown
* Roadshow

* Mimic Pro - rumpumoduuli 
* e/MERGE 

## Entiset sarjat
* Masters Premium
* Export (julkaistu uudelleen 2013)
* Session (julkaistu uudelleen 2012)
* Masters
* MX, MLX & BLX
* DX & DLX
* World Series
* Custom Z

## Rumpaleita
Muun muassa nämä rumpalit käyttävät Pearlin rumpuja:

*Aki Hakala (The Rasmus)

*Heikki Malmberg (Diablo)
*Jan Rechberger (Amorphis)
*Janne Parviainen (Ensiferum)
*Jaska Raatikainen (Children of Bodom)
*Jukka Cosmo Kroger (HIM)
*Jussi 69 (The 69 Eyes)
*Kai Hahto (Nightwish)
*Kari "Lacu" Lahtinen (Popeda)
*Mikko Siren (Apocalyotica)
*Ossi Paananen (Lost Society)
*Rainer "Raikku" Tuomikanto (Grave Pleasures)
*Rolf Pilve (Stratovarius)
*Sakke Koivula (Peer Gunt)
*Samuli Mikkonen (Profane Omen)
*Tazzy Cruz (Santa Cruz)
*Tommy Portimo (Sonata Arctica)
*Walttery Vayrynen (Paradise Lost) 

*Michael "Moose" Thomas (Bullet for My Valentine)

*Gene Hoglan (Death, Strapping Young Lad, Tenet, Dethklok)
*Bill Berry (R.E.M.)
*Adrian Erlandsson (Brujería)
*Nicholas Barker (Testament)
*Hellhammer (Mayhem)
*Joey Jordison (Slipknot)
*Tommy Portimo (Sonata Arctica)
*Mike Wengren (Disturbed)
*Ian Paice (Deep Purple)
*Scott Rockenfield (Queensrÿche)
*Eric Singer (KISS)
*Chad Smith (Red Hot Chili Peppers)
*Tico Torres (Bon Jovi)
*Juhana Karlsson (Amoral)
*Mike Dupke (W.A.S.P.)
*Daniel Erlandsson (Arch Enemy)
*Mike Mangini (Extreme, Dream Theater)

*Jason Rullo (Symphony X)

*Martin Skaroupka (Cradle of Filth)
*Shinya Terachi (Dir en grey)
*Яyo (Girugämesh)
*Kai (the GazettE)
*Jari Sinkkonen (Kotiteollisuus)
*Remu Aaltonen (Hurriganes)
*Calle Fahllund (Sturm und Drang)
*Jukka Mänty-Sorvari (Yö, Dingo)

## Lähteet
Kimalaiskolibri

**Kimalaiskolibri** (*Mellisuga helenae*) on maailman pienin lintu. Se painaa noin 1,6 grammaa (vähemmän kuin sentin eurokolikko) ja on 5,7&nbsp;cm pitkä. Nimensä kimalaiskolibri on saanut pienuutensa vuoksi, sillä kokonsa takia ne usein sekoitetaan mehiläiseen tai kimalaisiin. Kimalaiskolibreja esiintyy enimmäkseen Kuubassa.

Kimalaiskolibrit pystyvät lentämään paikallaan kuten muutkin kolibrit. Kimalaiskolibrit räpyttävät siipiään 80 kertaa sekunnissa, mutta kosiskelumenojen aikana ne voivat räpytellä jopa 200 kertaa sekunnissa. Kimalaiskolibrin syke voi olla jopa 1&nbsp;000 kertaa minutissa.

Kimalaiskolibrin muna painaa vain noin puoli grammaa. Sillä on kaikista linnuista vähiten höyheniä, mutta sen ruumiinlämpötila on kuitenkin linnuille tyypillinen 40&nbsp;°C tai jopa asteen-pari korkeampi. Yöllä kimalaiskolibri vaipuu lyhytaikaiseen horrokseen, jolloin sen ruumiinlämpötila laskee energian säästämiseksi lähelle ympäristön lämpötilaa, jopa 19&nbsp;°C:seen.

Koiraalla on punertava kaula sekä sinertävä kurkku, joka on sivuilta helmiäisvärinen. Alaosa on yleensä harmahtavan valkoinen. Naaraat ovat yleensä yläpuoleltaan sinertävän vihreitä ja alaosaltaan vaaleita tai harmahtavia.

## Lähteet
Fort-de-France

**Fort-de-France** on Martiniquen, Ranskan merentakaisen departementin, pääkaupunki Karibianmerellä. Vuoden 2006 väestönlaskennan mukaan kaupungissa oli 90&nbsp;347 asukasta.  

Martiniquen ensimmäinen kuvernööri Jacques Duparquet päätti rakennuttaa kaupungin paikalle linnoituksen, Fort Saint Louisin, vuonna 1638. Fort-de-Francen kaupunki alkoi kehittyä linnoituksen ympärille hitaasti. Merkittäväksi kaupunki tuli vuonna 1902, kun Mont Pelée -tulivuoren purkaus tuhosi Saint-Pierren kaupungin.

Nykyisin kaupunki on merkittävä satamakaupunki sekä Ranskan laivastotukikohta.

## Lähteet

## Aiheesta muualla

*Fort-de-Francen viralliset verkkosivut
Adrian Erlandsson

**Adrian Erlandsson** (s. 27. lokakuuta 1970 Malmössä) on ruotsalainen heavy metal -rumpali. Hänet tunnetaan Cradle of Filthin entisenä rumpalina. Hän jätti tuon yhtyeen marraskuussa 2006 soitettuaan siinä vuodesta 1999. Erlandsson kertoo lähteneensä, jotta voisi keskittyä Needleye ja Nemhain-yhtyeisiinsä. Hän on soittanut myös yhtyeissä Paradise Lost, At the Gates, The Haunted ja Deathstars.

Adrian Erlandssonin veli Daniel Erlandsson toimii death metal -yhtye Arch Enemyn rumpalina.

## Aiheesta muualla
* Adrian Erlandsson virallinen sivusto
Helvetistä itään

**Helvetistä itään** on heavy metal -yhtye Kotiteollisuuden kuudes albumi, joka julkaistiin 12. syyskuuta 2003. *Helvetistä itään* on Kotiteollisuuden toistaiseksi menestynein albumi.

*Helvetistä itään* poikkeaa Kotiteollisuuden aiemmasta tuotannosta siinä, että levyn sanoitukset kertovat enemmän yhteiskunnallisista ja henkilökohtaisista asioista. Kriitikot antoivat albumille pääosin hyvän vastaanoton. Tuomas Holopaisen (Nightwish) ja Kotiteollisuuden yhteistyö alkoi tästä levystä.

*Helvetistä itään* nousi julkaisuviikollaan Suomen albumilistan kärkeen, ja albumin avausraita, nimikkosingle "Helvetistä itään", nousi singlelistan ykköseksi. Albumin suurin hitti oli kuitenkin "Minä olen", jonka julkaiseminen singlenä nosti albumin takaisin listoille, ja *Helvetistä itään* pysyi albumilistalla yhteensä 41 viikkoa. Albumin kolmas singlejulkaisu oli "Tämän taivaan alla".

*Helvetistä itään* myi platinaa, ja tähän mennessä sitä on myyty yli 33 000 kappaletta. Monet musiikkijulkaisut äänestivät albumin vuoden parhaiden kotimaisten joukkoon, ja lisäksi se sai Emma-patsaan vuoden parhaana hard rock/metallialbumina. Levyn tekemisen aikaan yhtyeen kotisivuilla julkaistussa studiopäiväkirjassa Jouni Hynynen kertoi Tuonen joutsen -kappaleen olevan "hienointa mitä Kotiteollisuus on koskaan tehnyt" . 

## Kappalelista
Sävellykset Kotiteollisuus, sanoitukset Jouni Hynynen, sovitukset Kotiteollisuus ja Mikko Karmila.

# 
# 
# 
# 
# 
# 
# 
# 
# 
# 

## Kokoonpano
* Jouni Hynynen – laulu, huuto, kitara
* Janne Hongisto – basso, taustalaulu
* Jari Sinkkonen – rummut, taustalaulu

### Muut
* Mikko Karmila – tuotanto, äänitys, miksaus, kitara, synabasso, jakoavain
* Janne Hynynen ja Miitri Aaltonen [Penis Minores] – taustalaulut
* Pasi Sipilä – koneet
* Tuomas Holopainen – kosketinsoittimet

* Äänitetty: Keisari Neron Palatsissa Tikkalassa 19.5.-18.6.2003 ja Finnvox B:ssä 2.7.2005 [Viittä vaille vainaa]
* Miksaus: Karmila Finnvox C:ssä 14.-31.7.2003
* Taustalaulujen äänitys: Miitri Aaltonen Music Bros-studiolla 23.6.-25.6.2003
* Masterointi: Mika Jussila / Finnvox D 7.8.2003
* Kuvat: Mika Vuoto
* Kannet: Aki Scharin / ALHOgraphics

## Singlet
### ''Helvetistä itään''
# 
# 

Ilmestyi 22. elokuuta 2003.

### ''Minä olen''

# 
# 
# 
# 

Ilmestyi 7. marraskuuta 2003.

### ''Tämän taivaan alla''
# 
# 

Ilmestyi 11. helmikuuta 2004.

## Arvostelut
* Desibeli.net: 
* Imperiumi: 8/10
* Soundi: 

## Lähteet

## Kirjallisuutta
*
Kirsti Härkönen

**Kirsti ”Killi” Helena Härkönen** (30. maaliskuuta 1972 – 3. joulukuuta 2003) oli suomalainen ihmisoikeusaktivisti ja kaksi albumia julkaisseen Chainsmoker-yhtyeen saksofonisti. Hän esiintyi lapsena siskonsa Anna-Leena Härkösen käsikirjoittamassa vuonna 1978 valmistuneessa lyhytelokuvassa *[[Anna-Leenan jouluaatto]]*.

Kirsti Härkönen työskenteli Turun yliopistossa ja toimi avustajana muun muassa ulkoministeriön rahoittamassa Ensi- ja turvakotien liiton hankkeessa. Hankkeen tarkoitus oli selvittää Turkin ihmisoikeustilannetta ja erityisesti naisten oloja. Asiaa käsittelevä seksuaalista väkivallasta kertova raportti *Kunniallisen naisen taakka* ilmestyi postuumisti Liken kustantamana.

Härkönen teki itsemurhan hyppäämällä parvekkeelta. Hänen sisarensa Anna-Leena Härkönen kirjoitti siskonsa itsemurhasta kirjan nimeltä *[[Loppuunkäsitelty]]* (2005).

## Julkaisut
* 
* 

## Lähteet
Ayelech Worku

**Ayelech Worku** (s. 12. kesäkuuta 1979 Arsi, Oromia) on etiopialainen kestävyysjuoksija. Hän on kotoisin samalta alueelta kuin Haile Gebrselassie.

Worku sijoittui Afrikan mestaruuskilpailuissa 1995 toiseksi 5 000 metrin juoksussa. Seuraavana vuonna hän oli mukana voittamassa maantieviestijuoksun maailmanmestaruutta. 1997 hän voitti nuorten maastojuoksun MM-kisoissa Torinossa pronssia. Myöhemmin samana vuonna Ateenan MM-kisoissa hän selvisi 5&nbsp;000 metrin loppukilpailuun, jossa jäi kahdenneksitoista. Vuonna 1998 Worku oli maastojuoksun MM-kisoissa Marrakechissä pitkällä matkalla yhdeksäs ja oli jälleen voittamassa maantieviestijuoksun maailmanmestaruutta.

1999 hän oli maastojuoksun MM-kisoissa Belfastissa pitkällä matkalla neljäs ja Sevillan MM-kisoissa 5&nbsp;000 metrillä kolmas. Seuraavana vuonna hän sijoittui maastojuoksun MM-kisoissa Vilamourassa pitkällä matkalla yhdeksänneksi ja Sydneyn olympialaisissa 5&nbsp;000 metrillä neljänneksi. Vuonna 2001 hän oli Oostenden maastojuoksun MM-kisoissa lyhyellä matkalla kahdeksastoista ja voitti Edmontonin MM-kisoissa 5&nbsp;000 metrillä pronssia. Worku osallistui vielä 2002 Dublinin maastojuoksun MM-kisoihin ja sijoittui pitkällä matkalla kolmanneksitoista.

## Ennätykset
* 1 500 metrin juoksu: 4.10,08 (1999)
* 3 000 metrin juoksu: 8.32,80 (2002)
* 5 000 metrin juoksu: 14.41,23 (2000)
* 10 000 metrin juoksu: 31.38,09 (2001)
* puolimaraton: 1.11.02 (2007)
* maraton: 2.29.14 (2007)

## Lähteet
* 

### Viitteet
Chesterfield

**Chesterfield** on noin  asukkaan kaupunki ja  asukkaan hallintopiiri Derbyshiren kreivikunnassa Englannissa, Rother- ja Hipperjokien yhtymäkohdassa.

Alueella on ollut roomalaisten linnake. Se sai nimensä laidunmaana käytetyn linnakkeen mukaan. Keskiajalta 1500-luvulle asti kaupunki oli merkittävä villantuotannon keskus.

Kaupunkioikeudet Chesterfield sai Juhana Maattomalta vuonna 1204.

## Ystävyyskaupungit
* Nahavand, Iran
* Yangquan, Kiina
* Tsumeb, Namibia
* Troyes, Ranska
* Darmstadt, Saksa

## Lähteet

## Aiheesta muualla
In frostigen Tälern

__NOTOC__
**In frostigen Tälern** () on  Timo Rautiainen & Trio Niskalaukauksen vuonna 2001 julkaistu ensimmäinen saksankielinen albumi. Se koostuu saksaksi käännetyistä *[[Lopunajan merkit]]* ja *[[Itku pitkästä ilosta]]* -albumien kappaleista.

## Kappaleet
Sävellykset ja sovitukset Timo Rautiainen, sanoitukset Tomi Tuomaala ja Timo Rautiainen.

# 
# 
# 
# 
# 
# 
# 
# 

## Kokoonpano
* Timo Rautiainen – laulu, kitara
* Jarkko Petosalmi – kitara
* Karri Rämö – kitara
* Nils Ursin – basso, kosketinsoittimet
* Seppo Pohjolainen – rummut, taustalaulu

### Tuotanto
* Tuomo Valtonen – äänittäjä, miksaaja
* Teemu Kautonen – käännökset

## Arvostelut
* Desibeli.net: 

## Lähteet

## Aiheesta muualla
* 
*
EPS (talous)

**EPS** () eli **osakekohtainen tulos** on tunnusluku, joka ilmaisee osakeyhtiön voiton määrän tilikautena yhtiön yhtä osaketta kohti (*tulos/osake*). 

Yksinkertaisimmillaan:

:: \mbox{EPS}=\frac{\mathrm{voitto}}{\mathrm{osakkeiden\ keskim\ddot a\ddot ar\ddot ainen\ lukum\ddot a\ddot ar\ddot a\ kaudelta}} 

Voitosta voidaan  vähentää etuoikeusosakkeiden kiinteät osingot (*vähemmistöosuus*). EPS voidaan laskea muun muassa kuluneelta tilikaudelta, tai se voidaan arvioida tulevalle tilikaudelle. Joskus osakkeiden lukumääränä voidaan käyttää lukumäärää tilikauden lopussa. 

EPS-lukua pidetään yleisesti tärkeimpänä osakkeen tunnuslukuna. EPS:n avulla lasketaan toinen tärkeä tunnusluku, P/E.

## Lähteet
* www.investopedia.com: Earnings Per Share 
* Fortum - Tunnuslukujen laskentakaavat
* Fortumin vuosikertomus 2005
Peter Townsend

**Peter Wooldridge Townsend** (22. marraskuuta 1914 – 19. kesäkuuta 1995) oli brittiläinen hävittäjälentäjä sekä kuningas Yrjö VI:n ja kuningatar Elisabet II:n adjutantti 1944–1953. Townsend muistetaan romanssistaan prinsessa Margaretin kanssa.

Townsend syntyi 1914 Burman Rangoonissa (Yangun) ja kävi koulua Englannin Haileburyssä. Hän liittyi Kuninkaallisiin ilmavoimiin 1933 ja sai koulutuksensa Cranwellissa. Hän palveli lennonopettajana RAF Montrosessa, ja sai siirron Tangmereen 1937, jossa hän palveli toisen maailmansodan syttyessä 85. lentueessa. Vuonna 1940 majurin arvoisena hänet siirrettiin 43. lentueeseen, jossa hän palveli taistelussa Britanniasta. Hän oli everstiluutnanttina yölentotoiminnan komentajana Hunsdonista 1941–1942. Hänet nimitettiin 611. lentueen (Spitfire-laivue) komentajaksi Drewiin 1942, ja sodan loppuvaiheissa hän komensi 605 Squadronia (yöhävittäjälaivue), käytyään esikuntaupseerikoulun 1942–1943. Hänet ylennettiin everstiksi 1948.

Townsend oli yksi tunnetuimpia lentäjiä taistelussa Britanniasta, ja hän palveli 85. lentueen komentajana, joka lensi Hawker Hurricane -hävittäjiä koko taistelun ajan. Hänellä oli 14 ilmavoittoa, ja haavoituttuaan hän karkasi sairaalasta päästäkseen takaisin lentämään.

Townsend meni kesäkuussa 1941 naimisiin Rosemary Cecil Pawlen (1921–2004) kanssa, jonka kanssa hän sai kaksi poikaa nimeltä Giles (1942–) ja Hugo (1945–). Pariskunta erosi 1952. Vuonna 1944 Townsend nimitettiin kuninkaan virkaatekeväksi tallimestariksi. Samana vuonna virasta tehtiin pysyvä, ja hän palveli virassa vuoteen 1953 asti. Jäätyään eläkkeelle 1953 hän palveli Brysselissä lentoattaseana 1953–1956.

Townsend tunnetaan parhaiten onnettomasta romanssistaan prinsessa Margaretin kanssa. Vaikka hän oli sotasankari ja hävittäjä-ässä, ja vaikka hänen ja Margaretin rakkaus oli aitoa, hänellä ei aiemman avioeronsa takia ollut mitään mahdollisuutta avioliittoon prinsessan kanssa. On sanottu, että asiasta syntynyt kohu särki sekä prinsessan että Townsendin sydämet. Townsend meni myöhemmin naimisiin Marie-Luce Jamagnen kanssa. Prinsessa Margaret oli kuitenkin Townsendin itsensä mukaan hänen elämänsä ainoa todellinen rakkaus, ja he kävivät kirjeenvaihtoa aina Townsendin kuolemaan saakka.

Townsend säilytti loppuun saakka kiinnostuksensa ilmailuun, ja hän toimi teknisenä sotilasneuvonantajana elokuvaa *[[Taistelu Englannista (elokuva)|Taistelu Englannista]]* tehtäessä 1968. Hänen kunniamerkkeihinsä kuuluivat CVO (1947), Distinguished Service Order (1941) ja Distinguished Flying Cross and Bar (1940). Townsend kuoli vuonna 1995 Rambouillet’ssä, Ranskassa.

## Lähteet

## Aiheesta muualla
Äänestysvelvollisuus

**Äänestysvelvollisuus** on järjestelmä, jossa äänestysikäiset kansalaiset ovat lailla velvoitettuja äänestämään vaaleissa.

Järjestelmää puolustellaan usein sillä, että se takaa korkeat äänestysprosentit ja sitä kautta demokratian toteutumisen. Sen arvostelijoiden mielestä taas äänestysvelvollisuus ei kuulu demokratiaan, koska myös äänestämättä jättäminen voi olla kannanotto. Äänestysvelvollisuutta on esiintynyt myös diktatuureissa kuten Saddam Husseinin Irakissa ja entisissä sosialistimaissa. Myös Latinalaisessa Amerikassa äänestyspakko on yleistä.

Äänestysvelvollisuus ja sitä kautta keinotekoisesti korkeaksi saatu äänestysprosentti ei myöskään takaa demokratian toteutumista, koska hylättyjen äänien määrä voi tällöin kasvaa.

## Maat, joissa on voimassa äänestysvelvollisuus

## Lähteet

## Aiheesta muualla

*International Institute for Democracy and Electoral Assistance - Compulsory voting information 
* Äänestysikä ja -velvollisuus maittain ''The CIA World Factbook''
Mürzzuschlag

**Mürzzuschlag** on kaupunki Steiermarkin osavaltiossa Itävallassa. Kaupungissa on arviolta 8&nbsp;681 asukasta (vuonna 2016), ja sen pinta-ala on 51,308 neliökilometriä.

Mürzzuschlag sijaitsee Mürzjoen varrella 670 metriä merenpinnan yläpuolella. Se on viimeinen kaupunki ennen Steiermarkin ja Ala-Itävallan luonnollista rajaa Semmeringsolaa.

Mürzzuschlag sai vuonna 1923 kaupunkioikeudet. Vuonna 1931 siellä järjestettiin Työväen olympialaisten talvikisat.

Kaupunki on Unescon maailmanperintöluettelossa olevan Semmeringin rautatien päätepiste.

## Lähteet

## Aiheesta muualla

* Tilastotietoja tilastotoimiston sivulta 
* Alueen verkkosivusto
Kunnarla

**Kunnarla** () on Vanha-Espoon suuralueeseen kuuluva kaupunginosa ja kylä Espoon pohjoisosassa, Bodominjärven länsirannalla.  Kunnarlaa ympäröivät kaupunginosat (pohjoisesta myötäpäivään) ovat Röylä, Bodom, Högnäs, Karhusuo, Nupuri ja Nuuksio.

Kunnarlassa on pientaloasutusta etupäässä Bodominjärven rantaa myötäilevän Kunnarlantien varressa. Suuri osa Kunnarlaa on metsää ja kuuluu Helsingin kaupungin omistamaan Pirttimäen ulkoilualueeseen, ulottuu myös naapurikaupunginosan Nuuksion puolelle.

## Nimi
Kunnarlan ruotsinkielinen nimi *Gunnars* perustuu samannimiseen taloon, jonka ympärille syntyi kylä. Varhaisia merkintöjä ovat *Gunnarsby* (1492), *Gunnars* (1556) ja *Gunnarskila* (1579). Nimen taustalla on henkilönnimi Gunnar. Suomenkielinen vastine *Kunnarla* on muotoiltu 1900-luvun puolivälissä. Kaupunginosan nimeksi se tuli vuonna 1982.

## Väestö
### Väkiluvun kehitys

## Lähteet
Gloggnitz

**Gloggnitz** on 6&nbsp;022 asukkaan kaupunki Ala-Itävallan osavaltiossa Itävallassa.

Gloggnitz sijaitsee Wienin laakson lounaisessa osassa. Sitä ympäröivät Ala-Itävallan suurimmat vuoret: Rax (2 007 m) ja Schneeberg (2 076). Kaupunki on merkittävä liikenneristeys. Se sijaitsee tärkeällä rautatiellä Wienistä Italian Triesteen ja S6-moottoritiellä.

Kaupunki tunnetaan kahden merkittävän poliitikon kotipaikkana. Sekä entinen liittopresidentti Michael Hainisch että maan ensimmäinen liittokansleri ja liittopresidenttinäkin toiminut Karl Renner ovat asuneet Gloggnitzissä.

Gloggnitz on myös Unescon maailmanperintöluetteloon listatun Semmeringin rautatien lähtöpaikka.

## Lähteet

## Aiheesta muualla
The Nightcomers

**The Nightcomers** on brittiläisen heavy metal -yhtyeen Holocaustin ensimmäinen albumi. Se on äänitetty Edgy Recordsin studiolla vuonna 1981 ja julkaistiin samana vuonna. Albumista julkaistiin vuonna 2000 remasteroitu CD-versio, joka sisälsi myös kolme bonuskappaletta.

## Kappaleet
#
#
#
#
#
#
#
#
#

### Uusintapainoksen bonuskappaleet
# Heavy Metal Mania (Single Version)
# Love's Power
# Only as Young as You Feel

## Kokoonpano
* Gary Lettice – laulu
* John Mortimer – kitara
* Ed Dudley – kitara
* Robin Begg – bassokitara
* Paul Collins – rummut

## Arvostelut
* Allmusic: 

## Lähteet

## Aiheesta muualla
* 
* The Nightcomers discogs.com-sivustolla
Udo Jürgens

**Udo Jürgens** (30. syyskuuta 1934 Klagenfurt, Itävalta – 21. joulukuuta 2014 Münsterlingen, Sveitsi), alkuperäiseltä nimeltään **Jürgen Udo Bockelmann**, oli itävaltalainen laulaja ja lauluntekijä.

Jürgensin lähes koko tuotanto on saksankielistä. Itävaltaa edustanut Jürgens voitti vuoden 1966 Eurovision laulukilpailun kappaleellaan "Merci, Chérie". Hän edusti Itävaltaa euroviisuissa myös vuosina 1964 ja 1965. Muita Jürgensin tunnettuja kappaleita ovat Shirley Basseyn kuuluisaksi tekemä ”Reach for the Stars” sekä ”Buenos Dias, Argentina”. Suomalaisten hyvin tuntema Udo Jürgensin sävelmä on Carolan paljon soitettu levytys ”Rakkauden jälkeen”.

Jürgens levytti yli 50 albumia, sävelsi yli tuhat kappaletta ja myi yli 100 miljoonaa levyä.

Jürgens sai 21. joulukuuta 2014 sydänkohtauksen ollessaan kävelyllä Sveitsin Gottliebenissä, ja hän kuoli myöhemmin samana päivänä sairaalassa Münsterlingenissä. Kuollessaan hän oli 80-vuotias.

Vuonna 2011 ensiesitettiin Udo Jürgensin elämästä kertova 205-minuuttinen televisioelokuva *Der Mann mit dem Fagott*.

## Lähteet

## Aiheesta muualla
*Jürgensin viralliset verkkosivut
Beatriz (Portugali)

**Beatriz** (n. 7.–13. helmikuuta 1373 Coimbra, Portugalin kuningaskunta – n. 1420 Toro, Kastilia, Zamora, nyk. Kastilia ja León) oli Portugalin kruununprinsessa sekä kruununperijätär. Hän oli Portugalin kuningatar vuosina 1383–1385 ja Kastilian kuningatarpuoliso vuosina 1383–1390. Historioitsijat ovat eri mieltä siitä oliko hän nimellinen Portugalin kuningatar vai sijaishallitsija tai ei kumpikaan. 

## Suku
Hän oli Portugalin kuningas Ferdinand I:n ja kuningatar Leonor Teles de Menesisin (n. 1350–1386) vanhin tytär. Beatrizin vanhemmille ei syntynyt eloon jäänyttä poikalasta, minkä vuoksi vallanperimystilanne näytti epäselvältä. 

## Avioliitto
Beatriz avioitui 11-vuotiaana vuonna 1383 Kastilian kuninkaan Juhana I:n kanssa, ja tämä luopui oikeuksista Portugalin kruunuun. Vain muutama kuukausi myöhemmin isä, kuningas Ferdinand I kuoli ja Portugali näytti siirtyvän Kastilian vallan alle.  Avioliittosopimuksen mukaan pari hallitsisi Portugalin kuningaskuntaa yhdessä, kunnes parin (mahdollisesti syntyvä) poika täyttäisi 14 vuotta, jolloin hänestä tulisi kuningas. Jos pari ei saisi poikalasta, Portugalin kuninkuus päätyisi Kastilian kuninkaalle. Beatrizin lähdettyä Kastiliaan Portugalin sijaishallitsijana toimi Beatrizin äiti Leonor Teles. 

Tilanne johti kaksivuotiseen anarkiaan ja sisällissotaan Avisin ristiretkeläisritarikunnan suurmestarin ja Kastilian kuninkaan Juhana I:n välillä. Lopulta Ferdinand I:n velipuoli, Avisin ristiretkeläisritarikunnan suurmestari (Mestre de Aviz) huudettiin Portugalin kuninkaaksi ja hänestä tuli Juhana I vuonna 1385. Hänen joukkonsa löivät Kastilian Juhana I:n lopullisesti Aljubarrotan taistelussa.

Juhana I:llä ja Beatrizilla ei ollut jälkeläisiä. Hän jäi leskeksi 18-vuotiaana eikä avioitunut uudelleen.

## Perintö
Beatriz haudattiin Toroon Zamorassa, Kastilia ja Leónissa. Hautamuistomerkki sijaitsee Pyhän Hengen luostarin kirkossa (Monasterio de Sancti Spiritus el Real).

## Lähteet
Beatriz

**Beatriz** -nimisiä henkilöitä ovat muun muassa:

* Beatriz (1373 – n. 1420), Portugalin kuninkaan Ferdinand I:n tytär
* Beatriz da Conceição (1939–2015), portugalilainen fadolaulaja
* Beatriz Ferreira (s. 1992), brasilialainen nyrkkeilijä ja maailmanmestari
* Beatriz Haddad Maia (s. 1996), brasilialainen tennispelaaja
* Beatriz Merino (s. 1947), perulainen juristi ja poliitikko, Perun pääministeri 2003
* Beatriz Zaneratto João (s. 1993), brasilialainen jalkapalloilija.
Monnikalat

**Monnikalat** (Siluriformes) on kalalahko, jonka lajit elävät kaikentyyppisissä makeissa vesissä ja kaikilla mantereilla lukuun ottamatta Antarktista. Muutamat lajit elävät myös meressä. Monia lajeja käytetään akvaariokaloina.

Monnikaloihin kuuluu hyvin erikokoisia kaloja. Pienikokoisiin kuuluu muun muassa candirú, yksi maailman pienimmistä selkärankaisista ja ainoa, jonka väitetään voivan tunkeutua ihmiseen loisena. Joukkoon kuuluu samalla myös eräitä maailman kookkaimpia makean veden kaloja, kuten Suomessakin aiemmin esiintynyt monni.

Monnikaloille ovat tyypilliset kissaa muistuttavat viikset, mutta niitä ei ole kaikilla lajeilla. Kalan kuuluminen monnikaloihin määritellään lopulta sen kallon ja evien piirteiden perusteella.

Monnikalat on jaettu noin 40 heimoon, joissa on yli 3&nbsp;700 lajia, ja lajeja kuvataan jatkuvasti lisää. Näin monnikalat ovat toiseksi tai kolmanneksi monilajisin nykyisistä selkärankaislahkoista. Noin yksi 20:stä tunnetusta selkärankaislajista on itse asiassa monnikala.

## Lähteet

## Aiheesta muualla

*
* Tree of Life Web Project
Portugalin perustuslaki

**Portugalin perustuslaki** laadittiin ensimmäisen kerran vuonna 1822. Sitä on uudistettu monesti ja nykyinen versio tuli voimaan Kolmannen Tasavallan aikana 1976. Tähänkin versioon on tehty muutoksia, viimeisin niistä 2004. 

## Aiheesta muualla
* Portugalin perustuslaki
Amazing Race (1. tuotantokausi)

**Amazing Race** on tosi-TV-ohjelma, jossa kilpailijat matkustavat ympäri maailmaa haastavien tehtävien johdattelemina. Sarjan ensimmäinen tuotantokausi esitettiin Yhdysvalloissa vuonna 2001. Ohjelma alkoi 5. syyskuuta ja päättyi 12. joulukuuta. Ensimmäinen tuotantokausi ei pärjännyt Yhdysvalloissa syyskuun 11.päivän tapahtumien takia ja ohjelman jatkuminen seuraaville tuotantokausille oli epävarmaa. 

Suomessa ensimmäinen tuotantokausi näytettiin MTV3:lla keväällä 2003.

Kilpailun voittivat ystävykset Rob ja Brennan.

Ensimmäisestä tuotantokaudesta on ilmestynyt DVD-julkaisu vuonna 2005.

## Kilpailun tulokset

* Yliviivattu tarkoittaa, että pari putosi kilpailusta
* *Kursivoitu* tarkoittaa, että pari tuli viimeisenä varikolle, mutta ei pudonnut
* **Lihavoitu** tarkoittaa, että pari voitti pikapassin

## Kilpailun reitti

## Jaksot
#The Race Begins
#Divide and Conquer
#Home for Some
#Colossal Showdown
#Desert Storm 
#Whatever it Takes to Win 
#Triumph and Loss
#Competition to the Fullest
#The Unexpected Twist
#To the Physical and Mental Limit
#Fight to the Last Minute
#Race to the Finish, part 1
#Race to the Finish, part 2

## Aiheesta muualla
* CBS : Amazing race 1 
* TARFlies Times (Tuotantokausi 1)  
* Tuotantokausi 1 Internet Movie Database
Mod perl

**mod_perl** on Apache-webserverin moduuli, joka mahdollistaa dynaamisten nettisivujen tuottamisen Perlillä. Moduulin käyttäminen suurilla sivustoilla voi tuoda huomattavan tehonlisäyksen perinteiseen CGI-tekniikkaan verrattuna, koska nyt Perl-tulkkia ei tarvitse ladata muistiin jokaisen sivupyynnön yhteydessä.

mod_perl osaa emuloida CGI-ympäristöä, joten vanhat skriptit hyötyvät tehonlisäyksestä ilman muutoksia.

## Katso myös
* Apache (palvelinohjelma)

## Aiheesta muualla
* Kotisivu
* Dokumentaatio
Gigliola Cinquetti

**Gigliola Cinquetti** (s. 20. joulukuuta 1947 Verona) on italialainen laulaja. Cinquetti voitti San Remon musiikkifestivaalit 16-vuotiaana vuonna 1964 kappaleellaan ”Non ho l’età”. Myöhemmin samana vuonna Italiaa edustanut Cinquetti voitti Eurovision laulukilpailun samaisella kappaleella. Cinquetti osallistui Italian edustajana myös vuoden 1974 Euro­viisuihin kappaleellaan ”Si” sijoittuen toiseksi ABBA:n jälkeen.

## Ura

Cinquetti nousi julkisuuteen alkuvuodesta 1964 voitettuaan San Remon laulukilpailun. Muutamaa viikkoa myöhemmin hän voitti Eurovision laulukilpailun kappaleella ”Non ho l’età” (). Siitä muodostui hitti useissa Euroopan maissa, mikä nosti vain 16-vuotiaan Cinquettin kansain­väliseen tähteyteen. Samana vuonna hän julkaisi ensimmäisen albuminsa *Gigliola Cinquetti*.

Vuonna 1966 julkaistu single ”Dio, Some Ti Amo” oli sekin hitti useissa maissa. Vuosina 1967–1972 Cinquetti julkaisi useita Italian listojen kärki­päähän nousseita kappaleita ja albumeja. Italian lisäksi hän levytti kappaleitaan myös muilla kielillä, kuten saksaksi ja englanniksi. Vuoden 1973 single ”Alle porte del sole” on tullut Suomessa tunnetuksi Katri Helenan suomenkielisenä versiona. Italiassa Cinquettin alkuperäinen versio voitti vuoden 1973 parhaan kappaleen palkinnon Rai 1:n *[[Canzonissima]]*-musiikkiohjelmassa.

Vuonna 1974 Cinquetti palasi Euro­vision laulukilpailuun kappaleella ”Sì” (*Kyllä*). Se sijoittui kilpailussa toiseksi ABBAn ”Waterloon” jälkeen, mutta aiheutti Italiassa poliittisen kohun. Maassa äänestettiin tuolloin 1970 päätetystä avio­eron laillistamisesta, ja jotkut väittivät Cinquettin kappaleen olevan kannan­otto laki­muutoksen (eli avioeron kieltämisen) puolesta. Italian yleis­radio­yhtiö kielsi kappaleen soittamisen Radiossa ja jopa sensuroi sen Euro­viisu­esityksen. Cinquetti levytti kappaleesta myös englannin­kielisen version nimellä ”Go”, joka menestyi Britannian-listoilla hyvin.

Sittemmin Cinquetti on jatkanut muusikon­uraansa ja toiminut myös juontajana. Vuonna 1991 hän juonsi Euro­vision laulukilpailun edellisen vuoden voittajan Toto Cutugnon kanssa. Cinquettin tuorein musiikki­albumi on vuodelta 2016.

## Lähteet

## Aiheesta muualla

*
Segelföreningen i Björneborg

**Segelföreningen i Björneborg** (lyh. **BSF**) on Porissa vuonna 1856 perustettu purjehdusseura. Seuraan kuuluu yli 500 jäsentä ja se on Suomen vanhin urheiluseura. BSF:n kotisatama ja toiminnan keskus on Mäntyluodossa sijaitseva Kallo. Kotisatama koostuu muun muassa venesatamasta, ravintolapaviljongista, rantamakasiineista ja majakkasaunasta.

Seuran perimmäisenä tavoitteena on edistää purjehdus- sekä veneilyharrastamista sekä niiden vaatimia taitoja, ja jäsentensä venetuntemusta. 520 jäsenen lisäksi BSF:ään kuuluu vuoden 2017 alkupuoliskon tietojen mukaan 33 purjevenettä, 23 moottorivenettä ja 28 kevytvenettä.

## Historia
BSF perustettiin aikoinaan Gustaf Sohlströmin aloitteesta, sillä hän sai seuran perustamiseen kipinän nähtyään Englannin vierailunsa aikana Brightonin purjehduskilpailut. Seuran perustamisesta päätettiin lopullisesti kahdeksan miehen kesken 26. tammikuuta 1856 Hotelli Otavan tiloissa, Porin keskustassa. 

Seuran syntyhistorian ensimetrit sijoittuvat venäläiseen hallintoaikaan, jolloin vallanpitäjät olivat huolissaan suomalaisten itsenäistymispyrkimyksistä. Erityisesti urheilu ja seuratoiminta oli suurennuslasin alla, koska venäläiset epäilivät että urheiluseuratoiminta lietsoo kansallistunteita.

Alun perin seuran jäsenmaksu oli yksi hopearupla. Nykyisin maksu on 90 euron suuruinen.

## Lähteet

## Kirjallisuutta
* Risto Ennekari: 150 vuotta myötätuulessa - 150 år i medvind. Segelföreningen i Björneborg BSF r.f 1856–2006.

## Aiheesta muualla
* Viralliset sivut
Magnum Opus (albumi)

**Magnum Opus** on Yngwie Malmsteenin albumi, joka julkaistiin vuonna 1995.

## Kappaleet
#
#
#
#
#
#
#
#
#
#
#

**Japanin painoksen/erikoispainoksen/vuoden 2003 remasteroidun painoksen bonuskappale**
#

## Kokoonpano
* Yngwie J. Malmsteen – sähkö- ja akustinen kitara, sitar, taustalaulu
* Michael Vescera – laulu
* Mats Olausson – kosketinsoittimet
* Barry Sparks – basso
* Shane Galaas – rummut

## Lähteet

## Aiheesta muualla
* 
*
KotiMikro

**KotiMikro** (vuoteen 2004 *Kompuutteri kaikille*) on Bonnier Publicationsin Suomessa, Ruotsissa, Norjassa ja Tanskassa julkaisema tietokonelehti. Lehti ilmestyy kolmen viikon välein, 19 kertaa vuodessa, ja se on ilmestynyt vuodesta 1997 lähtien.

Aikaisemmin jokaisen numeron mukana tuli CD-ROM-levy, joka sisälsi pääosin tietokoneohjelmia ja jonkin verran pelejä, yleensä demoversioita, mutta aina myös kokonaan ilmaisia ohjelmia. CD:llä tuli joskus kaupallisten ohjelmien täysversioita, joita ohjelmistovalmistajat olivat lahjoittaneet lehdelle. 

Vuonna 2022 lehden irtonumerohinta oli 11,55 euroa.

## Lähteet

## Aiheesta muualla
* Suomen KotiMikro-lehti
* Tanskan Komputer for alle -lehti 
* Ruotsin PC-tidningen-lehti 
* Norjan Komputer for alle -lehti
Joensuun yliopiston ylioppilaskunta

**Joensuun yliopiston ylioppilaskunta (JoYY)** perustettiin 1. lokakuuta 1969 ja sen toiminta loppui Itä-Suomen yliopiston perustamisen yhteydessä vuoden 2010 alussa. Sen jäseniä olivat automaattisesti kaikki Joensuun yliopistossa perustutkintoa suorittavat opiskelijat, sekä vapaaehtoisesti jatko-opiskelijat ja ulkomaalaiset vaihto-opiskelijat. JoYY julkaisi yhdessä Kuopion yliopiston ylioppilaskunnan kanssa Itä-Suomen ylioppilaslehteä Uljasta, jonka päätoimittaja oli Veera Järvenpää (2009–2010). 

Ylioppilaskunnan ylintä toimivaltaa käytti edustajisto, joka valittiin kahden vuoden välein. Edustajistoon kuului 31 jäsentä. Toimeenpanovaltaa käytti hallitus. Ylioppilaskunnassa työskenteli kahdeksan henkilöä.  Ylioppilaskunnan pääsihteeri oli Pekka Koivaara (2009–2010). Ylioppilaskunnan puheenjohtajana toimi Sanna Hämäläinen (2008–2010) ja hallituksen puheenjohtajana Perttu Koistinen (8.4.2009–2010).

JoYY:n tavoitteena oli edistää jäsentensä hyvinvointia yliopistolain velvoittamalla tavalla. JoYY oli Suomen ylioppilaskuntien liiton (SYL:n) jäsen. Entisen JoYY:n toimipaikka sijaitsee Suvantokadulla, josta tilat hankittiin 2008. Aikaisemmin JoYY:n toimitilat olivat Pielisjoen linnassa (1972–1984) ja Opiskelija-asuntoyhtiö Joensuun Ellin omistamassa Joensuun ylioppilastalossa Niskakadulla (1985–2008).

Joensuun yliopiston ylioppilaskunta lakkautettiin Kuopion yliopiston ylioppilaskunnan (KYY) ja emoyliopistojensa tavoin vuoden 2010 alussa, kun uusi Itä-Suomen yliopisto ja Itä-Suomen yliopiston ylioppilaskunta (ISYY) aloittivat virallisesti.

## Savonlinnan ylioppilaskunta
Savonlinnan ylioppilaskunta oli Joensuun yliopiston ylioppilaskunnan Savonlinnan alaosasto, joka oli rekisteröity yhdistys.

## Joensuun ylioppilastalo
Ylioppilastalo valmistui vuonna 1985 Niskakadun ja Koulukadun kulmaan. Kyse on Joensuun Ellin talosta, josta JoYY varasi 300 neliömetriä toimistoiksi ja kirjakahvila Lyyralle ja studioteatteri Montulle. JoYY:sta tuli Ellin vuokralainen vuonna 1992. Vuonna 1996 talo remontoitiin. Kerubin kuppila avautui Lyyran paikalle vuonna 2003. Ylioppilaskunta muutti talosta vuonna 2008 ostettuaan omat tilat Suvantokadulta. Ylioppilastalon seinässä on Teppo Laurinollin reliefiteos.

## Lähteet

## Aiheesta muualla
*Savonlinnan ylioppilaskunta
*Itä-Suomen ylioppilaslehti Uljas
Metro International

**Metro International** on ruotsalainen mediatalo, jonka pääkonttori sijaitsee Luxemburgissa. Metro julkaisee ilmaisjakelulehtiä arkipäivisin ympäri maailman. Metro perustettiin Tukholmassa vuonna 1995. Pääkonttori siirrettiin Lontooseen vuonna 1998 ja sittemmin Luxemburgiin. 

*Metroa* on julkaistu pääkaupunkiseudulla vuodesta 1999 alkaen. Lehden Helsingin-painos siirtyi Sanoman omistukseen 1. syyskuuta 2006. Samaan konserniin kuului jo ennestään ''Uutislehti 100''. *Uutislehti 100* ja *Metro* jatkoivat aluksi ilmestymistään rinnakkain profiloituen hieman eri kohderyhmiin ja jakelualueisiin. Myöhemmin *Uutislehti 100* lakkautettiin ja muutamia sen osastoja, kuten suosittu tekstiviestipalsta, siirrettiin *Metroon*. *Metro*-lehden nimeksi muutettiin *[[HS Metro]]* vuonna 2016. Keväällä 2020 ilmoitettiin *HS Metro* -lehden lopettamisesta. Viimeisen numeron ilmestymispäivä oli 17. huhtikuuta 2020.

## Historia
Metro-konseptin loi ruotsalainen mediayhtiö Modern Times Group. Ensimmäinen *Metro*-lehti näki päivänvalon Tukholmassa helmikuussa 1995. Metro irrottautui Modern Times Groupista omaksi yhtiökseen Metro International S.A:ksi elokuussa 2000 ja se on listattu Tukholman pörssiin. *Metro* laajenee voimakkaasti uusille markkinoille ja on maailman suurin ja nopeimmin kasvava kansainvälinen kaupunkilehti. Tällä hetkellä *Metro* ilmestyy 21 maassa ja yli 100 suurkaupungissa. Lukijoita on päivittäin yli 21 miljoonaa.

## Metron julkaisukaupungit

## Lähteet
Jaana Saarinen

**Jaana Esikko Saarinen** (s. 22. kesäkuuta 1955 Helsinki) on suomalainen näyttelijä. 

## Elämä
Saarinen valmistui ylioppilaaksi vuonna 1974 ja opiskeli Helsingin yliopistossa yleistä kirjallisuustiedettä ja estetiikkaa vuosina 1975–1979. Varsinaista näyttelijäntutkintoa hänellä ei ole.

Freelance-näyttelijänä työskentelemisen lisäksi Saarinen kouluttaa yritysten asiakaspalvelijoita improvisaatioharjoitusten avulla. Hän oli Kotkan vihreiden kaupunginvaltuutettu vuosina 1992–1996. 

Jaana Saarisella on kaksi lasta, vuonna 1987 syntynyt tytär ja vuonna 1989 syntynyt poika Sampsa Tuomala.

## Näyttelijänä
Jaana Saarinen esiintyi televisiossa jo 1960-luvun alussa Matti Raninin Niksulan TV -ohjelmassa, pikkusisarensa Saana Elinan kanssa, ja 1960 valmistuneessa elokuvassa *[[Molskis, sanoi Eemeli, molskis!]]*. Hän osallistui 1960- ja 1970-luvuilla Disneyn animaatioelokuvien suomenkielisiin jälkiäänityksiin. Hän näytteli nimiroolin Oiva Paloheimon tekstiin perustuvassa, vuonna 1969 valmistuneessa televisionäytelmässä *[[Tirlittan (vuoden 1969 elokuva)|Tirlittan]]*.

Vuosina 1976–2005 Saarinen oli kiinnitettynä eri teattereihin: Kokkolan kaupunginteatteriin 1976–1977, Mikkelin teatteriin 1978–1979, Lappeenrannan kaupunginteatteriin 1979–1980 ja
Kotkan kaupunginteatteriin 1980–2005.

Saarinen sai parhaan naisnäyttelijän Venla-patsaan vuonna 2007 roolistaan Yle TV1:n Kotikatsomossa esitetyssä kolmiosaisessa televisiosarjassa *[[Hopeanuolet]]*. 

Saarinen esiintyi *[[Salatut elämät]]* -televisiosarjassa Maarit Salinin roolissa vuosina 1999, 2000–2004, 2007–2008 ja 2015. Vuonna 2019 Saarinen palasi Maarit Salinin rooliin *Salattujen elämien* -spin-off-sarjassa *[[Pihlajasatu]]*. *Salatuissa elämissä* esiintyi myös Jaana Saarisen poika Sampsa Tuomala.

Vuoden 2008 jälkeen Saarinen on esiintynyt muun muassa *Tunteen palo* -näytelmässä sekä Aleksanterin teatterissa ja kiertuenäytelmänä esitetyssä *Kello viiden tee* -näytelmässä Katharine Hepburnin osassa. Saarinen on näytellyt lukuisissa kesäteattereissa. Kesällä 2008 hän esiintyi Kirjurinluodon kesäteatterissa Porissa, näytelmässä *Huomenta rakkaani!*. Hän oli myös Lappeenrannan kesäteatterin *Votkaturistit*-näytelmässä pääosassa. Kesällä 2019 Saarinen nähtiin Heinolan kesäteatterin lavalla *[[Pokka pitää]]* -sarjaan perustuvassa näytelmässä pääroolissa.

Vuonna 2009 Saarinen oli mukana PMMP:n ”Lautturi”-kappaleen musiikkivideolla.

## Filmografia
### Elokuvat

### Televisiosarjat

### Dubbaukset

## Lähteet

## Aiheesta muualla
* Ylen Elävä arkisto: Tirlittan
Toyota Fortuner

**Toyota Fortuner** on Toyotan valmistama viisiovinen nelivetoinen maastoauto, jota myydään monilla Aasian, Afrikan ja Latinalaisen Amerikan markkinoilla. Autoa saa myös takavetoisena.

Fortuneria valmistetaan Aasiassa ja Etelä-Amerikassa, se on rakennettu Toyota Hiluxin alustalle. Fortunerissa on kolme penkkiriviä ja kokoaikainen neliveto. Fortuner on osa Toyotan IMV -projektia, johon kuuluvat myös Toyota Hilux ja Toyota Innova.

IMV-projektin dieselmoottorit valmistetaan Thaimaassa, bensamoottorit Indonesiassa, vaihteistot Filippiineillä ja Intiassa. Autot kasataan nykyään Thaimaassa, Venäjällä, Pakistanissa ja Indonesiassa.

Varustelutasoja Fortunerilla on kolme: G, G Luxury ja V.

Moottorivaihtoehdot:
*2.7 (2TR-FE)
*4.0 (1GR-FE)
*2.5 TD (2KD-FTV)
*3.0 TD (1KD-FTV)

## Aiheesta muualla
Devil stick

**Devil stick** on sirkusväline, joka koostuu kolmesta kepistä. Keskimmäinen keppi on 50–70 senttimetriä pitkä ja tiimalasin muotoinen, eli se on keskeltä ohut ja levenee molempiin päihin. Se on yleensä päällystetty eristysnauhalla jonka värityksen muutokset kertovat keskikohdan ja kaksi muuta tasapainopistettä. Kaksi lyhyempää keppiä ovat silikonipäällysteisiä, joten niissä on hyvä kitka eristysnauhaa vasten. Ideana on heitellä keskimmäistä keppiä kahdella lyhyemmällä.
Devil stick on vaikea laji aloittaa. Siksi siitä onkin kehitelty helpompi versio, flower stick.

**Flower stick** on muuten samanlainen kuin devil stick, mutta siinä on hapsut keskimmäisen kepin päässä, joiden tarkoitus on hidastaa sen nopeutta, jolloin temppujen tekeminen helpottuu. Painot muistuttavat kukkaa. Tästä tulee kukkaan viittaava nimi. Flowerstickin pinta on kumia, joka pysyy hyvin kiinni ohjauskepeissä.

## Aiheesta muualla

* Devilstick.de (sivusto jossa on animaatiot temppujen opettelua varten)
Balkanin ruutitynnyri

**Balkanin ruutitynnyrillä** tarkoitetaan Balkanin niemimaalla vallitsevaa tulenarkaa tilannetta, joka on syntynyt siellä asuvien monien eri kansojen välisistä kiistoista. Näistä kiistoista on kehittynyt vakavia erimielisyyksiä ja sotia. Käsitteen keksi alun perin Saksan valtakunnankansleri Otto von Bismarck, vuoden 1878 Berliinin konferenssin jälkeen, kuvaamaan alueen epävakaata poliittista tilannetta. Bismarckin käsityksen mukaan seuraava sota tulisi alkamaan "jostain kirotun tyhmästä asiasta Balkanilla."

1800-luvulla Ottomaanien valtakunnan, eli Turkin, vallan heikkeneminen nostatti Balkanin kansoja kapinaan ja johti useiden uusien valtioiden syntyyn. Alueen merkittävimmäksi maaksi nousi Serbia, joka suurvaltamenneisyytensä vuoksi havitteli Balkanin herruutta. Tilanteen syntymiseen vaikutti myös kahden vastakkaisen suurvallan Itävalta-Unkarin ja Venäjän intresseistä saavuttaa valta-asema alueella.

Balkanin ruutitynnyriksi kutsuttu tilanne johti ensimmäisen maailmansodan syttymiseen. Serbiaktivisti Gavrilo Princip ampui Itävallan kruununperijän Franz Ferdinandin. Näihin nk. Sarajevon laukauksiin Itävalta vastasi arvovallan palauttamiseksi kovin ottein murhan taustalla toiminutta Serbiaa vastaan. Tästä syntynyt niin sanottu heinäkuun kriisi laajeni lopulta ensimmäiseksi maailmansodaksi, koska suurvaltojen liittoumien verkko veti mukaan yhä uusia valtioita, ja koska monet uskoivat hyötyvänsä sodasta.

Käsitettä on käytetty myöhemminkin kuvaamaan Balkanin sekasortoista tilannetta. 1990-luvulla etnisten riitojen repimän ja hajoavan Jugoslavian tilanteesta käytettiin vanhaa termiä.

## Lähteet
Văn Miếu

**Văn Miếu** eli **Kirjallisuuden temppeli** sijaitsee Hanoin keskustassa Vietnamissa.

Văn Miếu perustettiin vuonna 1070 Kungfutsen alttariksi ja vuonna 1076 samassa ympäristössä perustettiin *Quốc Tử Giám* eli Keisarillinen Yliopisto kasvattamaan prinssejä tulevaan tehtäväänsä. Oppia tulivat saamaan myös aristokraattien perilliset, joista kasvatettiin kansakunnalle oppineita mandariineja.

Vuonna 1484 keisari Lê Thánh Tôngin määräyksestä alettiin kunnioittaa yliopistosta valmistuneita tohtoreita kaivertamalla heidän nimensä kivitauluihin. 703 vuoden aikana valmistui vuosittain 3–61 tohtoria, yhteensä 2&nbsp;313, joista 1&nbsp;306 nimet ovat vieläkin luettavissa 82 kilpikonnan selässä. Viimeinen tutkinto tehtiin vuonna 1779.

Van Mieun arkkitehtuuri on rakennettu suunnikkaan muotoiseksi Kiinassa sijaitsevan Kungfutsen temppelin mallin mukaan. Temppeli muodostuu viidestä pihasta, jotka on erotettu toisistaan tiilimuurein. Vain osa arkkitehtuurista on peräisin Lý-dynastian ajalta, sillä temppelin rakentamista jatkettiin aina 1800-luvun alkuun asti, jolloin nykyinen viisipihainen muoto valmistui. Alueen rakennuksia on restauroitu ja useita rakennuksia on rakennettu kokonaan uudestaan.

## Lähteet

 

## Aiheesta muualla

* Orientalarchitecture.com 
* Lähdeteoksen materiaalia suomeksi
Allobrogit

**Allobrogit** oli sotaisa kelttiläinen kansa Itä-Galliassa, Rhônejoen ja Genevenjärven välisellä alueella. Ensimmäinen kirjallinen maininta allobrogeista on kreikkalaisen historioitsijan Polybioksen *[[Historiai (Polybios)|Historiai]]*-teoksessa, jonka mukaan allobrogit vastustivat Hannibalia, kun tämä ylitti Alpit toisen puunilaissodan aikana vuonna 218 eaa..

Roomalaiset alistivat allobrogit Fabius Maximuksen johdolla vuonna 121 eaa..

Allobrogit tunnettiin urheina sotureina. He valvoivat Rhonejoen laaksoa ja keräsivät tullia useilla tärkeillä Italiasta Keski-Eurooppaan johtavilla reiteillä.

## Lähteet
* Polybios, *Historiai*
* Titus Livius, *[[Ab urbe condita (kirja)|Ab urbe condita]], fragmenta*

### Viitteet
Kangasalan vaakuna

**Kangasalan vaakuna** on Kangasalan kaupungin virallinen tunnus, ja se on saanut aiheensa laulusta *Kesäpäivä Kangasalla* sekä vanhan kivikirkon seinään muuratusta, paikallisen tarun mukaan verta itkevästä kivestä. Vaakunan harppu ja kotka viittaavat sävelmään ja veripisarat kertomukseen kivestä, jonka kerrottiin hikoilleen verta aina siitä saakka, kun sen päälle oli mestauksessa vuotanut viatonta verta.

Vaakunan on suunnitellut Olof Eriksson, ja se vahvistettiin käyttöön 11. syyskuuta 1951. Vaakunan heraldinen selitys on ”hopeakentässä harppu, jonka yhdyspuu ja kaula muodostavat kotkakuvion, saatteena seitsemän pisaraa asetettuina 2+2+2+1; kaikki punaisia.”

## Lähteet
* 
*